WICE ลุยขยายธุรกิจโลจิสติกส์ จ่อปิดดีลเทกฯ บริษัทในฮ่องกง
แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่า …
21 เม.ย. 2560

แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่า บริษัท ไวส์ โลจิสติกส์ จำกัด (มหาชน) หรือ WICE อยู่ระหว่างการเจรจาเข้าซื้อกิจการบริษัทที่ดำเนินธุรกิจโลจิสติกส์ในประเทศฮ่องกง เพื่อเป็นต่อยอดการบริการ และเปิดโอกาสการเติบโตในตลาดต่างประเทศ ซึ่งหากการทำรายการดังกล่าวสำเร็จจะส่งผลให้อัตราส่วนกำไรบริษัทใหม่เพิ่มขึ้นอีก 40%
อนึ่งก่อนหน้านี้บริษัทได้เข้าซื้อกิจการ Sun Express Logistics Pte. Ltd. (SEL) ผู้ดำเนินธุรกิจรับจัดการขนส่งสินค้าระหว่างประเทศ เน้นให้บริการทางอากาศในกลุ่มสินค้าอิเล็กทรอนิกส์ให้กับผู้ผลิตรายใหญ่ระดับโลก ซึ่งตั้งอยู่ในประเทศสิงคโปร์ จำนวน 700,000 หุ้น คิดเป็น 100% ของหุ้นสามัญทั้งหมดของ SEL ด้วยวิธีการแลกหุ้นสามัญ (Share Swap) และชำระเงินสด คิดเป็นมูลค่ารวมการลงทุน 424.97 ล้านบาท
ด้านราคาหุ้น WICE ล่าสุด ณ เวลา 12.01 น. อยู่ที่ 3.84 บาท ปรับตัวขึ้น 0.06 บาท หรือ 1.59% ด้วยมูลค่าซื้อขาย 23.54 ล้านบาท